CELEX: 32005R0891
Language: et
Date: 2005-06-14 00:00:00
Title: Komisjoni määrus (EÜ) nr 891/2005, 14. juuni 2005, millega muudetakse määrust (EÜ) nr 458/2005 seoses alalise pakkumismenetlusega hõlmatud Tšehhi sekkumisameti valduses oleva pehme nisu eksportimiseks ette nähtud kogustega

15.6.2005   
            
            
               ET
            
            
               Euroopa Liidu Teataja
            
            
               L 152/9
            
         
      KOMISJONI MÄÄRUS (EÜ) nr 891/2005,
   14. juuni 2005,
   millega muudetakse määrust (EÜ) nr 458/2005 seoses alalise pakkumismenetlusega hõlmatud Tšehhi sekkumisameti valduses oleva pehme nisu eksportimiseks ette nähtud kogustega
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artiklit 6,
   ning arvestades järgmist:
   
               (1)
            
            
               Komisjoni määruses (EÜ) nr 2131/93 (2) sätestatakse sekkumisametite valduses oleva teravilja müümise kord ja tingimused.
            
         
               (2)
            
            
               Komisjoni määrusega (EÜ) nr 458/2005 (3) on välja kuulutatud alaline pakkumismenetlus Tšehhi sekkumisameti valduses oleva 300 000 tonni pehme nisu eksportimiseks.
            
         
               (3)
            
            
               Tšehhi teatas komisjonile oma sekkumisameti kavatsusest suurendada 100 000 tonni võrra pakkumismenetluses oleva koguse eksporti. Praegust turuolukorda arvesse võttes tuleks Tšehhi palve vastu võtta.
            
         
               (4)
            
            
               Võttes arvesse pakkumismenetluses olevate koguste suurendamist, näib olevat vajalik muuta määruse (EÜ) nr 458/2005 I lisas osutatud ladustamispiirkondade kaupa ladustatud koguseid.
            
         
               (5)
            
            
               Seetõttu tuleks määrust (EÜ) nr 458/2005 vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas teraviljaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 458/2005 muudetakse järgmiselt.
   
               1.
            
            
               Artikkel 2 asendatakse järgmise tekstiga:
               “Artikkel 2
               1.   Pakkumismenetlus hõlmab kuni 400 000 tonni pehme nisu eksportimist kõikidesse kolmandatesse riikidesse, välja arvatud Albaaniasse, Bulgaariasse, Horvaatiasse, endisesse Jugoslaavia Makedoonia Vabariiki, Bosniasse ja Hertsegoviinasse, Liechtensteini, Rumeeniasse, Serbiasse ja Montenegrosse (4) ning Šveitsi.
               2.   400 000 tonni pehme nisu ladustamispiirkonnad on nimetatud I lisas.
            
         
               2.
            
            
               I lisa asendatakse käesoleva määruse lisas toodud tekstiga.
            
         Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. juuni 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 78.
   
      (2)  EÜT L 191, 31.7.1993, lk 76. Määrust on viimati muudetud määrusega (EÜ) nr 749/2005 (ELT L 126, 19.5.2005, lk 10).
   
      (3)  ELT L 75, 22.3.2005, lk 3.
   
      (4)  Sh Kosovosse, nagu seda määratletakse Ühinenud Rahvaste Organisatsiooni Julgeolekunõukogu 10. juuni 1999. aasta resolutsioonis nr 1244.”
   
      LISA
      
         
            “I LISA
            
                        (tonnides)
                     
                  
                        Ladustamise koht
                     
                     
                        Kogus
                     
                  
                        Středočeský, Jihočeský, Plzeňský, Karlovarský, Ústecký, Liberecký, Královehradecký, Pardubický, Vysočina, Jihomoravský, Olomoucký, Zlínský, Moravskoslezský
                     
                     
                        400 000”